Merkezê Îrtîbatî û Çapemenîye yê HPGyî derheqê hêrişanê îşxalî û çalakîyanê gerîlayan de eşkerayîyêke daye.
Eşkerayîye wina ya:
''Roja destpêke ya hêrişanê îşxalî yê vera Başûrê Kurdîstanî ra nata gerîlayê azadîye mewzîyan û erazî de vera hêrişan xo ver danê. Artêşa îşxalkera ke pê nê xoverdayîşî nêeşkaya, dest pê sûcanê şerî yê şuxilnayîşê çekanê kîmyewîyan û bombayanê qedexekerdeyan kerd. Dewleta tirke seba ke vera nê hêrişan nêrazîbîyayîş nêno mojnayene û NATO destek dano ci bêmabên hêrişanê xo yê bi çekanê kîmyewîyan û bombayanê qedexekerdeyan dewam kena.
Artêşa tirke ya îşxalkere 14ê teşrîna verêne de Warê Xoverdayîşî 36 reyî pê bombaya qedexekerde û çekanê kîmyewîyan, 2 reyî pê teyarayanê şerî, 22 reyî pê helîkopteranê hêrişî û bi desan reyî pê tank, obus û çekanê giranan dayî bombayan ver.
Netîceyanê çalakîyanê hêzanê ma de zî 4 îşxalkerî ameyî cezakerdene, 1 îşxalker birîndar bi û teqaberê qasê 60 kîlo ame îmhakerdene.
Detayî wina yê:
Çarçewa Hemleya Şorişgêre ya Bazanê Zagrosî de herêma Zapî de;
14ê teşrîna verêne de Warê Xoverdayîşî yê Çemçoyî de îşxalkerî ameyî pirodayene û 3 îşxalker ameyî cezakerdene.
Çarçewa Hemleya Şorişgêre ya Bazanê Zagrosî de herêma Xakurkê de;
14ê teşrîna verêne de Warê Xoverdayîşî yê Girê Şehîd Axînî de hêzanê ma yê YJA-Starî îşxalkerî derb kerdî.
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
14ê teşrîna verêne de Warê Xoverdayîşî yê Girê Cûdîyî de îşxalkerî pê çekanê giranan ameyî pirodayene.
14ê teşrîna verêne de Warê Xoverdayîşî yê Girê Amedîyê de îşxalkerî di reyî ameyî pirodayene û 1 îşxalker ame cezakerdene, 1 îşxalker zî birîndar bi.
15ê teşrîna verêne de Warê Xoverdayîşî yê Girê Amedîyê de 60 kîlo teqaber hetê tîmanê hereketînan ê YJA-Starî ra ame îmhakerdene.
Hêrişê ke artêşa îşxalkere pê bombaya qedexekerde û çekanê kîmyewîyan kerdê;
14ê teşrîna verêne de Warê Xoverdayîşî yê Şehîd Yunusî, Girê Amedîyê, Sîda û Çemçoyî dîyayî bombayan ver.
Hêrişê bînî yê artêşa îşxalkere;
14ê teşrîna verêne de warê Newroze yê Dola Şehîdan ê Qendîlî, Ware Xoverdayîşî yê Saca, Kurojahro, Girê Amedîyê, Çemço, Girê Cûdî, Girê FMyî dîyayî bombayan ver.
14ê teşrîna verêne de Girê Cûdî û Girê Amedîyê de têgêrayîşê dronan qewimîya.
14ê teşrîna verêne de Warê Xoverdayîşî yê Girê FMyî de bi armancê îşxalî xebata viraştişê rayîran dewem kena.
14ê teşrîna verêne de Warê Xoverdayîşî yê Karkerî de artêşa îşxalkere xîret kerd ke pê kepçeyan mewzîyanê şerî birijna.''
